**NOTĂ DE FUNDAMENTARE**

La 2 februarie 2007 la Bucureşti şi la 9 februarie 2007 la Paris a fost semnat Acordul-cadru de împrumut dintre România şi Banca de Dezvoltare a Consiliului Europei destinat finanţării primei faze a proiectului “Sistem integrat de reabilitare a sistemelor de alimentare cu apă şi canalizare, a staţiilor de tratare a apei potabile şi staţiilor de epurare a apelor uzate în localităţile cu o populaţie de până la 50.000 locuitori” ratificat prin Legea nr. 224/2007.

Scopul proiectului îl reprezintă reabilitarea parţială a reţelelor de apă potabilă şi de apă uzată menajeră şi a facilităţilor de tratare în localităţile cu mai puţin de 50.000 locuitori.

Conform prevederilor art.7 (alin.2) din Legea de ratificare a Acordului cadru de împrumut, Guvernul României este autorizat ca, prin Ministerul Finanţelor Publice, de comun acord cu Banca de Dezvoltare a Consiliului Europei , să introducă amendamente la Acordul-cadru de împrumut, în funcţie de condiţiile de derulare ale acestuia, fără a majora obligaţiile financiare ale României faţă de Banca de Dezvoltare a Consiliului Europei sau a determina noi condiţionări economice faţă de cele convenite iniţial între părţi.

În cadrul proiectului sunt incluse 74 subproiecte, aflate în diferite faze: 66 subproiecte sunt recepţionate; 3 subproiecte (Aleșd, Salonta, Călărași) sunt în faza de execuţie lucrări și se vor finaliza în 2020; 5 subproiecte (Bușteni, Fieni, Gheorgheni, Rovinari, Breaza), se vor putea finaliza în 2021.

Urmare analizei efectuate de reprezentanţii Băncii de Dezvoltare a Consiliului Europei şi ai Ministerului Lucrărilor Publice, Dezvoltării şi Administraţiei s-a ajuns la concluzia că pentru utilizarea integrală a sumelor trase din împrumut (împrumutul a fost tras integral, fiind utilizat în proporție de 98%) și urmărirea preluării subproiectelor de către operatorii licențiați în condițiile legii, este necesară extinderea cu 9 luni a datei de finalizare a proiectului, respectiv de la 30 decembrie 2020 la 30 septembrie 2021.

Drept urmare, prin scrisoarea din 24 septembrie 2020, BDCE a acceptat amendarea acordului cadru de împrumut, ca răspuns la solicitarea transmisă de Ministerul Finanţelor Publice, prin scrisoarea din 14 septembrie 2020.

Pentru aprobarea acestui amendament a fost iniţiat prezentul proiect de Hotărâre de Guvern, care nu prezintă impact în ceea ce priveşte aspectele avute în vedere de Hotărârea Guvernului nr. 1361/2006 privind conţinutul instrumentului de prezentare şi motivare a proiectelor de acte normative.

Amendamentul la acordul cadru de împrumut nu majorează obligaţiile financiare asumate de România faţă de Banca de Dezvoltare a Consiliului Europei şi nu determină noi condiţionalităţi economice faţă de cele convenite iniţial între părţi.

Având în vedere cele de mai sus, supunem aprobării Guvernului proiectul Hotărârii pentru aprobarea amendamentului convenit prin schimbul de scrisori semnate la Bucureşti la 14 septembrie 2020 şi la Paris la 24 septembrie 2020 între Guvernul României şi Banca de Dezvoltare a Consiliului Europei, la Acordul-cadru de împrumut dintre România şi Banca de Dezvoltare a Consiliului Europei semnat la 2 februarie 2007 la Bucureşti şi la 9 februarie 2007 la Paris, pentru finanţarea primei faze a Proiectului “Sistem integrat de reabilitare a sistemelor de alimentare cu apă şi canalizare, a staţiilor de tratare a apei potabile şi staţiilor de epurare a apelor uzate în localităţile cu o populaţie de până la 50.000 locuitori”

**Vasile-Florin Cîțu Ion Ștefan**

**Ministrul Finanţelor Publice Ministrul Lucrărilor Publice,**

**Dezvoltării și Administrației**

|  |  |
| --- | --- |
| **Avizat,**  **Cătălin Marian Predoiu**  **Ministrul Justiției** | |
|  |  |

**GUVERNUL ROMÂNIEI**

**HOTĂRÂRE**

pentru aprobarea amendamentului convenit prin schimbul de scrisori

semnate la Bucureşti la 14 septembrie 2020 şi la Paris la 24 septembrie 2020 între Guvernul României şi Banca de Dezvoltare a Consiliului Europei, la Acordul-cadru de împrumut dintre România şi Banca de Dezvoltare a Consiliului Europei semnat la 2 februarie 2007 la Bucureşti şi la 9 februarie 2007 la Paris, pentru finanţarea primei faze a Proiectului “Sistem integrat de reabilitare a sistemelor de alimentare cu apă şi canalizare, a staţiilor de tratare a apei potabile şi staţiilor de epurare a apelor uzate în localităţile cu o populaţie de până la 50.000 locuitori”

În temeiul art.108 din Constituţia României, republicată, şi al art.7 alin. (2) din Legea nr. 224/2007, privind ratificarea Acordului-cadru de împrumut dintre România şi Banca de Dezvoltare a Consiliului Europei semnat la 2 februarie 2007 la Bucureşti şi la 9 februarie 2007 la Paris, pentru finanţarea primei faze a Proiectului “Sistem integrat de reabilitare a sistemelor de alimentare cu apă şi canalizare, a staţiilor de tratare a apei potabile şi staţiilor de epurare a apelor uzate în localităţile cu o populaţie de până la 50.000 locuitori”, cu completările ulterioare,

**Guvernul României adoptă prezenta hotărâre:**

**Articol unic.-** Se aprobă amendamentul convenit prin schimbul de scrisori semnate la Bucureşti la 14 septembrie 2020 şi la Paris la 24 septembrie 2020 între Guvernul României şi Banca de Dezvoltare a Consiliului Europei la Acordul-cadru de împrumut dintre România şi Banca de Dezvoltare a Consiliului Europei semnat la 2 februarie 2007 la Bucureşti şi la 9 februarie 2007 la Paris, pentru finanţarea primei faze a Proiectului “Sistem integrat de reabilitare a sistemelor de alimentare cu apă şi canalizare, a staţiilor de tratare a apei potabile şi staţiilor de epurare a apelor uzate în localităţile cu o populaţie de până la 50.000 locuitori”, ratificat prin Legea nr. 224/2007, cu completările ulterioare.

**LUDOVIC ORBAN**

**PRIM – MINISTRU**